b'\n_START_ARTICLE_\nAntiklor\n_START_PARAGRAPH_\nNatrijev tiosulfat pentahidrat (antiklor, hiposulfit, Na\xe2\x82\x82S\xe2\x82\x82O\xe2\x82\x83 x 5 H\xe2\x82\x82O) je kemijski spoj natrija, sumpora i kisika s kemijskom (molekulskom) formulom Na\xe2\x82\x82S\xe2\x82\x82O\xe2\x82\x83 x 5 H\xe2\x82\x82O. Antiklor je bezbojan (proziran) kristal (krutina) bez mirisa, topljivi u vodi.\n_START_SECTION_\nUporaba\n_START_PARAGRAPH_\nAntiklor se koristi za neutraliziranje (uklanjanje) zaostalog klora kod bijeljenja papira, tekstilnih vlakana, ulja, kostiju itd.._NEWLINE_Otapa soli srebra te se stoga upotrebljava za ekstrakciju srebrovog klorida iz ruda, kao fiksirna sol u fotografiji (jer otapa soli srebra), kao reducens za klasi\xc4\x8dne filmove, u kemijskoj analizi kao laboratorijski reagens, pomo\xc4\x87no sredstvo u bojenju i \xc5\xa1tampanju tkanina, galvanizaciji, u medicini, u ko\xc5\xbearstvu pri kromnom \xc5\xa1tavljenju, itd.. Poznat je i pod nazivom \xe2\x80\x9cantiklor\xe2\x80\x9d jer se u tekstilnoj industriji rabi za uklanjanje klora (sprje\xc4\x8dava \xc5\xa1tetno djelovanje klora) preostalog na tekstilu nakon izbjeljivanja klorom. Klor je jako oksidacijsko sredstvo i oksidira tiosulfat u sulfat.'